Studente toer deur Kalahari op Rebelspoor saam met AfriForum Jeug – Orania.Biz
By Orania October 10, 2016
Volgens Bothma is daar baie lesse uit dié deel van die geskiedenis wat vandag steeds op Afrikaners van toepassing is. Hy meen dat ouer generasies nie noodwendig begrip het vir die uitdagings waarmee jongmense vandag gekonfronteer word nie en sê dat dit belangrik is om hul met die regte kennis toe te rus om dié uitdagings aan te pak.
“Die rebelle het misluk om hulself met wapens te bevry. Nét so moet jongmense besef dat ŉ bloedlose rebellie, eerder as ŉ gewapende stryd, die beste manier is om hul vryheid (ten opsigte van onderrig en werksgeleenthede) te verseker.”
Hy het aan Forum Nuus gesê dat die studente se ingesteldheid oor hul volk se geskiedenis tydens die toer vir hom ŉ groot hoogtepunt was.
“Ek was verbaas om te sien hoe dié jongmense die geskiedenis ingedrink het. Hulle houding teenoor hul geskiedenis en hul ingesteldheid oor hul toekoms was vir my baie bemoedigend. Hulle is die soort jongmense wat ŉ toekoms vir hulself in Suid-Afrika sal verseker.”
ŉ Volledige artikel oor dié toer kan gelees word in die Desember-uitgawe van Forum Tydskrif.
The post Studente toer deur Kalahari op Rebelspoor saam met AfriForum Jeug appeared first on Forum Nuus.